stanford-oval/wikipedia huggingface dataset:
Type 15
Suunnittelu

Type 15 on suunniteltu kevyeksi panssarivaunuksi, joka liikkuu Type 96 ja Type 99 -taistelupanssarivaunuja paremmin esimerkiksi kosteassa maastossa. Se on myös raskaita vaunuja huomattavasti ketterämpi ja helpommin kuljetettavissa pitkillä matkoilla. Xian Y-20 -kuljetuslentokone voi kuljettaa kaksi Type 15 -vaunua yhden raskaamman sijaan. Niitä voi pudottaa laskuvarjoilla taistelukentälle. Type 15 ei ole uinti- eli amfibiokykyinen, mutta se on maihinnousussa kuitenkin helpompi siirtää maalle keveytensä ansiosta.
Type 15 on aseistettu 105 mm:n rihlatulla panssarivaunukanuunalla, jossa on automaattilataaja. Panssarivaunu voi kuljettaa tiettävästi 38 105 mm ammusta. Kanuunalla voi ampua myös panssarintorjuntaohjuksia. Muuna aseistuksena on kauko-ohjattava aselavetti, jossa on konekivääri ja pieni kranaatinheitin.
Type 15 on panssaroitu teräs- ja komposiittipanssaripaneeleilla ja se on mahdollista varustaa paikoin myös räjähtävillä reaktiivipanssaripalikoilla. Vaunu voi suojautua kemiallisilta, biologisilta ja säteileviltä aseilta. Vaunussa on myös lisähappigeneraattorit, jotta sillä voi toimia vähempihappisessa ympäristössä korkealla merenpinnasta.
Käyttäjät

Bangladesh
Kiina
Kansan vapautusarmeijan maavoimat
Kansan vapautusarmeijan laivaston merijalkaväki
Kansan vapautusarmeijan ilmavoimien maahanlaskujoukot

Käännös suomeksi
Tilastollinen tunnusluku

Tilastollinen tunnusluku on otoksen muunnos reaaliluvuksi tai reaalilukujen muodostamaksi vektoriksi. Tunnusluvuksi kutsutaan sekä muunnoksen avulla muodostettua satunnaismuuttujaa että sen saamaa arvoa. Matemaattisesti ilmaistuna tunnusluku on siis kuvaus  \mathbb {R} ^{N}\rightarrow \mathbb {R} ^{M}, missä  N\in \mathbb {N}  on otoksen koko ja  M\in \mathbb {N}  on tunnusluvun ulottuvuus.
Käyttötarkoituksia

Tunnusluvun tarkoituksena on tiivistää otoksen sisältämä informaatio havainnolliseen muotoon, tyypillisesti yhdeksi luvuksi. Tunnuslukuja voidaan käyttää otoksen kuvailuun, mutta niille on muitakin käyttötarkoituksia. Muun muassa merkitsevyystestien testisuureet ja tuntemattomien parametrien estimointiin liittyvät estimaattorit ovat tunnuslukuja. Tunnusluvun jakauman määrääminen on yksi tilastotieteen keskeisistä ongelmista.
Tavanomaisia tunnuslukuja

Yleisimmin käytettyjä tunnuslukuja ovat aineiston sijaintia kuvaavat keskiluvut sekä aineiston vaihteluun liittyvät hajontaluvut. Keskilukuja ovat esimerkiksi aritmeettinen keskiarvo ja mediaani. Hajontalukuihin lukeutuvat muun muassa minimi, maksimi, ala- ja yläkvartiili ja varianssi sekä sen neliöjuuri eli keskihajonta.
Tyhjentävyys

Tunnuslukua kutsutaan tyhjentäväksi, jos se sisältää kaiken otoksesta saatavan tiedon. Muodollisesti kyse on siitä, että otoksen yhteisjakauma ehdollistettuna kyseisellä tunnusluvulla ja jakauman parametreilla ei riipu ollenkaan parametreista. Mikäli tunnusluku on kaikista mahdollisista tyhjentävistä tunnusluvuista yksinkertaisin, se on minimaalisesti tyhjentävä. Esimerkiksi otos itsessään on aina tyhjentävä tunnusluku, mutta se ei lainkaan tiivistä otoksesta saatavaa tietoa, joskin joissakin tapauksissa se on silti myös minimaalisesti tyhjentävä tunnusluku.
Graafinen esittäminen

Tunnusluvuilla on usein olemassa jonkinlainen graafinen vastine, kuten niin sanottu viiksilaatikko.
Käytettäköön esimerkkinä 30 havainnon otosta, joka on saatu R-ohjelmalla simuloimalla havainnot eksponenttijakaumasta parametrin arvolla  \lambda =1. Otoksen havainnot ovat (kolmen desimaalin tarkkuudella)
0.495, 0.121, 2.152, 2.562, 0.074, 1.362, 0.192, 0.042, 0.336, 2.641, 1.257, 2.000,
0.871, 0.517, 0.951, 0.093, 0.340, 0.688, 1.640, 0.443, 0.552, 0.929, 0.818, 2.327,
0.514, 2.092, 0.466, 0.612, 0.187 ja 0.507.
Otoksen minimi  Min=0.042, alakvartiili  Q_{1}=0.367, mediaani   M=0.582, yläkvartiili  Q_{3}=1.336 ja maksimi   Max=2.641. Tällöin tunnuslukua  (Min,Q_{1},M,Q_{3},Max) vastaa alla oleva viiksilaatikko.
Viiksilaatikko simuloidun aineiston pohjalta.
Thomas Koch

| Thomas Koch |
| --- | --- |

Henkilötiedot
Syntynyt: 17. elokuuta 1983 (ikä 41) Klagenfurt, Itävalta
Kansalaisuus:   Itävalta
Jääkiekkoilija
Lempinimi:  Tommy
Pelipaikka:  keskushyökkääjä
Maila:  vasen
Pituus:  173 cm
Paino:  78 kg
Sarja:  EBEL
Pelinumero:  18
Pelaajaura
Pääsarjaura:  1999–
Aik. seurat:  Luleå HF (SEL)  EC Salzburg (ÖEL/EBEL) Klagenfurter AC (EBEL/ICEHL)
Thomas Koch (s. 17. elokuuta 1983 Klagenfurt, Itävalta) on itävaltalainen uransa lopettanut jääkiekkoilija.
Ura > Maajoukkueura

Koch edusti Itävaltaa Sotšin olympiakisoissa 2014 sekä Torinon olympiakisojen 2006, Vancouverin olympiakisojen 2010 ja Sotšin olympiakisojen karsinnoissa. Hän oli Torinon karsinnoissa joukkueen paras maalintekijä kolmella osumallaan. Sotšin karsinnoissa Koch toimi Itävallan kapteenina ja varsinaisessa olympiaturnauksessa hän toimi joukkueen varakapteenina. Koch teki A-maajoukkuedebyyttinsä 13. huhtikuuta 2002, kun Itävalta pelasi Rosenheimissa Saksaa vastaan.
Koch pelasi myös MM-kilpailuissa vuosina 2003, 2004, 2007, 2009, 2011 ja 2013. Vuoden 2007 turnauksessa hän jakoi Itävallan sisäisen pistepörssin voiton André Lakosin ja Oliver Setzingerin kanssa tehoilla 2+2=4. Vuoden 2009 turnauksessa Koch oli joukkueen paras pistemies ja maalintekijä tehoilla 4+3=7 ja hän voitti myös Itävallan sisäisen tehotilaston lukemalla +2. Koch valittiin joukkueensa top-3-pelaajaksi. Koch pelasi myös I-divisioonan MM-kilpailuissa vuosina 2006, (B-lohkon kultaa) 2008 (A-lohkon kultaa), 2010 (A-lohkon kultaa) sekä IA-divisioonan MM-kilpailuissa vuosina 2012 (hopeaa) ja 2014 (hopeaa). Vuoden 2006 turnauksessa hän voitti Itävallan sisäisen piste-, maali- ja syöttöpörssin tehoilla 5+5=10 ja valittiin turnauksen parhaaksi hyökkääjäksi. Vuoden 2010 turnauksessa Koch oli joukkueen paras maalintekijä viidellä osumallaan. Hän voitti koko vuoden 2014 turnauksen piste- ja syöttöpörssin kymmenellä syöttöpisteellään, valittiin Itävallan parhaaksi pelaajaksi sekä turnauksen tähdistökentälliseen.
Koch pelasi myös alle 20-vuotiaiden MM-turnauksessa peräti neljä kertaa; hän pelasi C-sarjan MM-kilpailuissa vuonna 2000 sekä I-divisioonan MM-kilpailuissa vuosina 2001, 2002 ja 2003. Vuoden 2002 turnauksessa Koch jakoi Itävallan sisäisen maalipörssin voiton Thomas Vanekin kanssa viidellä osumallaan ja voitti hopeaa. Vuoden 2003 turnaus päättyi B-lohkon kultaan. Hän pelasi myös alle 18-vuotiaiden B-sarjan MM-kilpailuissa vuonna 2000.
Tilastot

Koch EC Salzburgin paidassa kaudella 2009–2010.
Tyreese

| Tyreese |
| --- | --- |
Luoja(t):  Robert Kirkman Tony Moore Charlie Adlard
Näyttelijä(t):  Chad Coleman
Ensi- esiintyminen:  numero 7 (sarjakuva)
Viimeinen esiintyminen:  numero 46 (sarjakuva)
Kustantaja:  Image Comics
Henkilötiedot
Koko nimi:  Tyreese
Status:  kuollut
Ammatti:  NFL:n tukimies Automyyjä Järjestyksenvalvoja
Sukupuoli:  mies
Suhteet
Sisarukset:  Sasha Williams (televisiosarjassa)
Puoliso(t):  Michonne (sarjakuvassa)
Lapset:  Julie
Tutut:  Rick Grimes Carl Grimes Daryl Dixon (televisiosarjassa) Glenn Rhee
Infobox OKNimi-testi OK: 
Tyreese (TV-sarjassa Tyreese Williams) on kuvitteellinen hahmo yhdysvaltalaisessa sarjakuvassa The Walking Dead sekä samannimisessä televisiosarjassa. Hahmoa näyttelee televisiosarjassa Chad Coleman.
United Grand Lodge of England

| United Grand Lodge of England |
| --- | --- |

Perustettu:  1813 (1717)
Kotipaikka:  Freemasons' Hall, Covent Garden, Lontoo
Jäsenmäärä:  noin 175 000
Infobox OKNimi-testi OK: 
United Grand Lodge of England ("Englannin yhdistynyt suurloosi"), UGLE,  on englantilainen vapaamuurarijärjestö. Sitä pidetään maailman vanhimpana suurloosina ja vapaamuurariuden äitijärjestönä. Järjestöllä on looseja pääasiassa Englannissa, Walesissa, Kanaalisaarilla ja Mansaarella, mutta myös joissakin maissa, jotka ovat olleet osa brittiläistä imperiumia tai jotka kuuluvat Kansainyhteisöön. Skotlannissa ja Irlannissa vapaamuuraritoiminta on järjestäytynyt maiden omien suurloosien alaisuuteen.
UGLE:n "tunnustamat" muunmaalaiset suurloosit ovat niin sanottuja valtavirran ("regular") vapaamuurarijärjestöjä, joiden UGLE katsoo harjoittavan vapaamuurariutta säännönmukaisesti, ja jotka on perustettu UGLE:n mielestä säännönmukaisesti. UGLE ei tunnusta niin sanottua mannermaista vapaamuurariutta harjoittavia järjestöjä, joiden äitijärjestö on Grand Orient de France.
Historia

Moderni vapaamuurarius alkoi vuonna 1717, jolloin Lontoossa neljä loosia yhdistyivät ensimmäiseksi suurloosiksi Goose and Gridiron -kapakassa juhannuksena 24. kesäkuuta. Kirjakauppias Anthony Sayer valittiin suurloosin ensimmäiseksi suurmestariksi. Suurloosin tärkeitä perustajahahmoja olivat ranskalaissyntyinen luonnontieteilijä John Theophilus Desaguliers ja pastori James Anderson, joka laati edelleen vapaamuurarien toimintaa sääntelevän suurloosin säännöstön (The Constitutions of the Free-Masons). Useiden Royal Societyn jäsenten ja aatelisten, muun muassa John Montagun, 2. Montagun herttuan, liittyminen lisäsi järjestön mainetta. Järjestössä näyttää olleen aluksi käytössä vain yksi yksinkertainen sisäänpääsyseremonia, mutta vuonna 1723 asteita näyttää olleen kaksi: "Entered Apprentice" ja "Fellow Craft or Master". Kolmen asteen järjestelmästä, jota käytettiin ensimmäisen kerran noin vuonna 1725, tuli yleinen ja virallinen vasta vuoden 1730 jälkeen. Englannista vapaamuurarius levisi Eurooppaan ja brittiläisen imperiumin eri kolkkiin.
Lontoon skotlantilaiset ja irlantilaiset vapaamuurarit perustivat kilpailevan suurloosin vuonna 1751, ja he nimesivät alkuperäisen suurloosin "moderniksi" ja kutsuivat itseään "muinaiseksi". Nämä kaksi kilpailevaa järjestöä toimivat rinnakkain lähes 63 vuotta, eikä kumpikaan tunnustanut toista todelliseksi vapaamuurarijärjestöksi. Kaksi suurloosia yhdistyivät 27. joulukuuta 1813 muodostaen Englannin yhdistyneen suurloosin. Yhdistymisen artiklojen mukaan viittaukset kristinuskoon jätettiin pois loosien toiminnasta. Yhdistyneen suurloosin ensimmäisenä suurmestarina toimi prinssi August Fredrik, Sussexin herttua, kuningas Yrjö III:n kuudes poika. Prinssin kuoltua vuonna 1843 hänen seuraajakseen tuli Thomas Dundas, Zetlandin 2. jaarli, jota seurasi George Robinson Ripon, Riponin 1. markiisi vuonna 1874, jonka eroamisen jälkeen Walesin prinssi Albert Edwardista tuli suurmestari. Pian valtaistuimelle noustuaan Edvard jättäytyi pois virasta, ja hänen seuraajakseen tuli prinssi Arthur, Connaughtin herttua. Järjestön päämaja Freemasons' Hall (alun perin nimeltään Masonic Peace Memorial) rakennettiin vuosina 1927–1933 muistoksi 3 533:lle ensimmäisessä maailmansodassa kaatuneelle järjestön jäsenelle. Järjestön nykyisenä suurmestarina on vuodesta 1967 toiminut prinssi Edward, Kentin herttua.
Järjestöllä on perinteisesti ollut yhteyksiä Britannian konservatiivipuolueeseen.
Kuuluisia jäseniä

Winston Churchill
Alexander Fleming
Ernest Shackleton
Arthur Conan Doyle
Rudyard Kipling
Peter Sellers
The Goose & Gridiron -kapakka, Lontoo
Tukahduttava suvaitsevaisuus

Tukahduttava suvaitsevaisuus (engl. Repressive tolerance) on Herbert Marcusen vuonna 1965 julkaisema essee. Esseessä Marcuse esittelee näkökantansa, jonka mukaan puhdas suvaitsevaisuus suosii poliittista oikeistoa ja enemmistön tyranniaa. Marcusen mielestä toiminnalla, jota kutsutaan suvaitsevaisuudeksi, palvellaankin itse asiassa sorron tarkoitusperiä.
Aiheesta muualla

Marcuse, Herbert: Sortava suvaitsevaisuus (Arkistoitu – Internet Archive). Suomentanut Mikko A. Niemelä. Paatos 3/2011.
Thomas Kretschmann

| Thomas Kretschmann |
| --- | --- |
 Thomas Kretschmann Brittany Ricen kanssa Berliinin elokuvajuhlilla 2012.
Henkilötiedot
Syntynyt: 8. syyskuuta 1962 (ikä 62) Dessau, Saksa
Ammatti:  näyttelijä
Puoliso:  Lena Roklin (1997–2009)
Lapset:  3
Näyttelijä
Aktiivisena:  1991–
Merkittävät roolit:  Stalingrad Pianisti Perikato Resident Evil: Apocalypse King Kong Wanted
Aiheesta muualla
IMDb 
Elonet
Thomas Kretschmann (s. 8. syyskuuta 1962 Dessau) on saksalainen näyttelijä. Hänet tunnetaan rooleistaan elokuvissa Stalingrad (1993), Pianisti (2002), Perikato (2004), Resident Evil: Apocalypse (2005), King Kong (2005), Operaatio Valkyrie (2008) ja Wanted (2008).
Elämä ja ura

Hän syntyi Dessaussa, Saksan demokraattisessa tasavallassa, ja harjoitteli kymmenvuotiaasta saakka uintia olympialaisia varten. Hän pakeni Itä-Saksasta nuorella aikuisiällään jalan ja asettui Länsi-Berliiniin. Siellä hän pääsi Schiller-teatteriin. Myöhemmin hänestä on tullut huomattava kansainvälinen elokuvatähti.
Kretschmann voitti vuonna 1991 Max Ophüls -palkinnon.
Aiheesta muualla

Thomas Kretschmann Internet Movie Databasessa. (englanniksi)
Thomas Kretschmann Elonetissä.
Tukaanin kääpiögalaksi

| Tukaanin kääpiögalaksi |
| --- | --- |
 Tukaanin kääpiögalaksi
Historia
Löytäjä:  R. J. Lavery
Löytöpäivä:  1990
Muut nimet:  PGC 69519
Ominaisuudet
Tyyppi:  kääpiösferoidigalaksi
Etäisyys:  3,2 milj. valovuotta = 0,98 MPc
Havaitseminen
Tähdistö:  Tukaani
Deklinaatio:  -64° 25' 12
Suhteellinen kirkkaus:  +15,7m
Tukaanin kääpiögalaksi on kääpiösferoidigalaksi Tukaanin tähdistössä 3,2 miljoonan valovuoden päässä Maasta.
Piirteitä

Galaksi kuuluu Paikalliseen ryhmään, mutta sijaitsee ryhmän reunalla erillään muista galakseista. Se on toinen niistä kahdesta Paikallisen ryhmän kääpiögalaksista, jotka eivät sijaitse Linnunradan tai Andromedan galaksin läheisyydessä.
Tukaanin kääpiögalaksi sisältää vain vanhoja populaatio II:n tähtiä, jotka kaikki ovat syntyneet samoihin aikoihin, ja sen metallisuus onkin varsin vähäinen. Galaksissa ei muodostu uusia tähtiä.
Turnen-liike

Turnen-liikkeen perustaja Friedrich Ludwig Jahn.
Turnen-liike oli Preussissa ja yhdistyneessä Saksan keisarikunnassa 1810-luvulta lähtien toiminut kansallinen voimisteluliike, jonka perustaja oli preussilainen Friedrich Ludwig Jahn (1778–1852). Liikkeen tavoitteena oli kohottaa kansakunnan sotilaskuntoa ja myöhemmin Saksan poliittinen yhdistäminen. Jahn korvasi kreikkalaisperäisen gymnastik-termin sanalla turnen, joka viittaa kääntymiseen.
Historia

1800-luvulla urheilua käytettiin kansallisten pyrkimysten edistämiseen. Saksan Turnen-liike tähtäsi kansakunnan jäsenten ruumiinkunnon kohottamiseen sekä kansallistunteen vahvistamiseen.
Turnen-liike oli kielletty Preussissa vuosina 1820–1842. Preussin hallitus ryhtyi kuitenkin suosimaan liikettä, kun sen tarkoitusperät havaittiin hyödyllisiksi. Liikkeestä tuli vaikutusvaltainen voimatekijä Preussissa ja vuonna 1871 yhdistyneessä Saksassa. Liike pyrki pitkään jarruttamaan brittiläisperäisten urheilulajien juurtumista maahan. Turnen-liikkeen vaiktuus kesti Saksassa aina 1930-luvulle saakka, jolloin natsit korvasivat sen omalla urheilujärjestelmällään.
Lajivalikoima

Turnen-liikkeen lajivalikoimaan kuuluivat voimisteluliikkeet erilaisilla telineillä ja ilman. Tämän lisäsi liikkeeseen kuului myös muuta liikuntaa, kuten hyppyjä, heittoja, voimailua ja uintia. Toiminta painottui joukkuenäytöksiin ja seurojen välisiin kilpailuihin.
Tuomo Lehtiniemi

Tuomo Lehtiniemi (s. 1954 Lappajärvi) oli Lappajärven kunnanjohtaja 2012–2019.
Lehtiniemi valittiin kunnanjohtajaksi 19. kesäkuuta 2012. Lehtiniemi on toiminut myös Lappajärven kunnankamreerina 1979–2005, Lappajärven hallintojohtajana 2005–2007 ja Kauhavan hallintojohtajana 2007–2012.
Lehtiniemi on myös maalannut mm. kotiseutuaiheisia tauluja.
Luettelo Ruth Rendellin teoksista

Tämä on luettelo kirjailija Ruth Rendellin teoksista.
Wexford-sarja

| 0 | 1 | 2 |
| --- | --- | --- |
|  Kuoleman säkeet.  (From Doon with Death, 1964) Määritä julkaisija!  Kuoleman pitkä varjo.  (A New Lease of Death, 1967) Määritä julkaisija!  Susi ja teurastaja.  (Wolf to the Slaughter, 1967) Määritä julkaisija!  Paras mies kuolkoon.  (The Best Man to Die, 1969) Määritä julkaisija!  Kolmas kerta.  (A Guilty Thing Surprised, 1970) Määritä julkaisija!  Kirjeet kertovat kuolemasta.  (No More Dying Then, 1971) Määritä julkaisija!  Kalman laulu.  (Murder Being Once Done, 1972) Määritä julkaisija!  Valhe vie kuoloon.  (Some Lie and Some Die, 1973) Määritä julkaisija!  |  Jäähyväiset iäksi.  (Shake Hands For Ever, 1975) Määritä julkaisija!  Kuin pahaa unta.  (A Sleeping Live, 1978) Määritä julkaisija!  Kultainen huilu.  (Put on by Cunning, 1981) Määritä julkaisija!  Kiinalainen tapaus.  (The Speaker of Mandarin, 1983) Määritä julkaisija!  Pahanilman linnut.  (An Unkindness of Ravens, 1985) Määritä julkaisija!  Verhottu murha.  (The Veiled One, 1988) Määritä julkaisija!  Tyttären todistus.  (Kissing the Gunner’s Daughter, 1992) Määritä julkaisija!  Ylikomisario Wexford ja Simisola.  (Simisola, 1994) Määritä julkaisija!  |  Road Rage. Määritä julkaisija!  Harm Done. Määritä julkaisija!  The Babes in the Wood. Määritä julkaisija!  End in Tears. Määritä julkaisija!  Not in the Flesh. Määritä julkaisija!  The Monster in the Box. Määritä julkaisija!  The Vault. Määritä julkaisija!  No Man’s Nightingale. Määritä julkaisija!  |
Itsenäiset romaanit

| 0 | 1 | 2 | 3 |
| --- | --- | --- | --- |
|  To Fear a Painted Devil. Määritä julkaisija!  Vanity Dies Hard. Määritä julkaisija!  The Secret House of Death. Määritä julkaisija!  One Across, Two Down. Määritä julkaisija!  The Face of Trespass. Määritä julkaisija!  A Demon in My View. Määritä julkaisija!  A Judgement in Stone. Määritä julkaisija!  |  Make Death Love Me. Määritä julkaisija!  The Lake of Darkness. Määritä julkaisija!  Master of the Moor. Määritä julkaisija!  The Killing Doll. Määritä julkaisija!  The Tree of Hands. Määritä julkaisija!  Live Flesh. Määritä julkaisija!  Talking to Strange Men. Määritä julkaisija!  |  The Bridesmaid. Määritä julkaisija!  Going Wrong. Määritä julkaisija!  The Crocodile Bird. Määritä julkaisija!  The Keys to the Street. Määritä julkaisija!  A Sight for Sore Eyes. Määritä julkaisija!  Adam and Eve and Pinch Me. Määritä julkaisija!  The Rottweiler. Määritä julkaisija!  |  Thirteen Steps Down. Määritä julkaisija!  The Water’s Lovely. Määritä julkaisija!  Portobello. Määritä julkaisija!  Tigerlily’s Orchids. Määritä julkaisija!  The Saint Zita Society. Määritä julkaisija!  The Girl Next Door. Määritä julkaisija!  Dark Corners. Määritä julkaisija!  |
Pienoisromaanit

Greenberg, Martin H. & Hoch, Edward D., toim.: Thornapple.  (Julkaistu kokoelmassa Academy Mystery Novellas, Volume 5: Women Write Murder, 1987) Määritä julkaisija!
Heartstones. Määritä julkaisija!
The Thief. Määritä julkaisija!
Nimellä Barbara Vine kirjoitetut

| --- | --- |
 A Dark-Adapted Eye. Määritä julkaisija!  A Fatal Inversion. Määritä julkaisija!  The House of Stairs. Määritä julkaisija!  Gallowglass. Määritä julkaisija!  King Solomon’s Carpet. Määritä julkaisija!  Asta’s Book.  (Teoksen nimi Yhdysvalloissa: Anna’s Book) Määritä julkaisija!  No Night Is Too Long. Määritä julkaisija! :  The Brimstone Wedding. Määritä julkaisija!  The Chimney-sweeper's Boy. Määritä julkaisija!  Grasshopper. Määritä julkaisija!  The Blood Doctor. Määritä julkaisija!  The Minotaur. Määritä julkaisija!  The Birthday Present. Määritä julkaisija!  The Child’s Child. Määritä julkaisija!
Novellikokoelmat

The Fallen Curtain. Määritä julkaisija!
Means of Evil and Other Stories.  (viisi Wexford -tarinaa) Määritä julkaisija!
The Fever Tree. Määritä julkaisija!
The New Girlfriend. Määritä julkaisija!
The Copper Peacock. Määritä julkaisija!
Blood Lines. Määritä julkaisija!
Piranha to Scurfy. Määritä julkaisija!
Collected Short Stories, Volume 1. Määritä julkaisija!
Collected Short Stories, Volume 2. Määritä julkaisija!
Muut novellit

In the Time of His Prosperity.  (nimellä Barbara Vine) Määritä julkaisija!
Tietokirjat

Ruth Rendell’s Suffolk. Määritä julkaisija!
Undermining the Central Line: giving government back to the people.  (poliittinen traktaatti Colin Wardin kanssa) Määritä julkaisija!
The Reason Why: An Anthology of the Murderous Mind. Määritä julkaisija!
Archie & Archie. Määritä julkaisija!
Suomennokset

Kaikki julkaistu tekijänimellä Ruth Rendell.
Suomennokset > Dramatisoinnit

Vikaa sydämessä: Jännityskuunnelma.  (Novelli A Bad Heart)  Suomentanut Kanerva, Timo (myös dramatisointi) & Salervo, Esko (dramatisointi). Yleisradio Oy, 1995.
Kova kuin kivi: Jännityskuunnelma.  (Rikosromaani A judgement in stone)  Suomentanut Kanerva, Timo (myös dramatisointi) & Ranta, Rauni (dramatisointi). Yleisradio Oy, 1992.
Loistava tulevaisuus: Jännityskuunnelma.  (Novellista A Glowing Future)  Suomentanut Kanerva, Timo (myös dramatisointi) & Salervo, Esko (dramatisointi). Yleisradio Oy, 1995.
Unisport-Saltex

Unisport-Saltex Group Oy on vuonna 2015 perustettu urheilupaikkoja rakentava yritys. Sen liikevaihto oli 152 miljoonaa euroa vuonna 2021, henkilöstö 345. Toimitusjohtaja oli Chrone Morten.
Unisport on liikuntapaikkarakentaja, joka osti monia yrityksiä 2010-luvulla: Saltex, Kerko Sport, RH-Asennus, Urheilulattiat-Indoors, tanskalainen Virklund Sport ja Jäämestarit. Unisport-konserniin kuuluu 31 yhtiötä ja yli 20 tuoteryhmää. Se toimii Suomessa, Ruotsissa, Norjassa, Tanskassa, Britanniassa ja Latviassa. Digian mukaan Unisport on Pohjoismaiden johtava urheilutilojen ja -pinnoitteiden tuottaja.
Unisportin omistajat ovat pääomasijoitusyhtiöt Vaaka Partners ja Suomen Teollisuussijoitus sekä Unisportin avainhenkilöitä. Pääkonttori on Vantaan Technopoliksessa.
Luettelo maailman korkeimmista saarista

Tämä on luettelo maailman korkeimmista saarista. Luetteloon on sisällytetty kaikki saaret, joilla on yli 2 000 metriä korkea huippu. Erikseen on lueteltu mantereet.
Luettelossa on mainittu maa, jonka alueella kyseinen huippu sijaitsee; erikseen on lueteltu maat, joiden aluetta sijaitsee samalla saarella.
Mantereet

| Sijaluku | Manner | Korkein kohta | Korkeus  (m) | Maa tai alue,  johon korkein kohta kuuluu |
| --- | --- | --- | --- | --- |
| 1 | Vanha manner | Mount Everest | 8 848 |    Nepal  Kiina |
| 2 | Amerikan manner | Aconcagua | 6 962 |  Argentiina |
| 5 | Etelämanner | Vinsonin massiivi | 4 892 |  Etelämanner |
| 6 | Australia | Mount Kosciuszko | 2 228 |  Australia |
Tyyne Pyrhönen

Pyrhönen noin vuonna 1939
Tyyne Martta Pyrhönen (4. tammikuuta 1908 Valkeala – 23. joulukuuta 1964 Mikkeli) oli suomalainen opettaja ja kirjailija. Hän käytti nimimerkkiä Tyyne Häkkinen.
Pyrhönen kävi Työväen Akatemian 1924-1925 ja valmistui sitten vuonna 1930 kansakoulunopettajaksi Heinolan seminaarista. Hän toimi opettajana Anttolan Pitkälahden koulussa 1930-1949 ja Hartolan Rusin koulussa 1950-1953.
Teoksia

Mäkimyllyn kaunis Marjaana, romaani.   WSOY 1938
Kaltoin kasvatettu, romaani.   Kansankulttuuri 1962 (nimimerkillä Tyyne Häkkinen)
Ei sikaa säkissä, näytelmä.  1963
Yllätysten kesä, nuortenkirja.   Valistus 1965